Varfëria në Shqipëri, mungojnë studime të detajuara
Studiuesit kritikojnë faktin që asistensa sociale është e vogël dhe mungojnë politikat për të luftuar varferinë në thellësi
Ndërsa nderimet e sotme për Nobelisten e Paqes, Nënë Tereza, kaluan në Tiranë vetëm me disa tufa lulesh nga qytetarët anonimë tek monumenti dhe sheshi me emrin e saj, analistët vlerësojnë se varfëria që ajo luftoi aq shumë është sot jo vetëm në nivele të larta por edhe e pastudiuar sa duhet. Dr.Ilia Telo, kryetar i shoqatës së demografisë, thotë se Shqipëria ka një varfëri 3 herë më të madhe se Europa ku dëshiron të integrohet, por harxhon 3 herë më pak para kundër mjerimit. Shqipëria jep 10 për qind të GDP kundër varfërisë, kryesisht fonde për pensione dhe asistenca, kurse Europa jep 27 për qind të GDP, pra 3 herë më shumë. Sipas tij, autoritetet ende nuk kanë deklaruar se sa është minimumi jetik i jetesës në Shqipëri”. - tha ai. Zoti Telo thotë se ende nuk ka të dhëna të plota dhe zyrtare për varfërinë. Autoritetet pohojnë në mënyrë të përgjithshme se varfëria ekstreme ishte 25 për qind dhe u ul në 12 për qind, pa iu referuar ndonjë të dhëne statistikore. Por realiteti flet ndryshe. Sipas dr.Telo, varfëria është e shtrirë gjerësisht në familjet fshatare, që zënë më shumë se gjysmën e popullsisë, dhe që emigrojnë më shumë se të tjerët. Krahas fshatarëve, shtresa të varfëra janë edhe grupet me asistenca 20-30 dollarëshe, grupet me paga të vogla, të papunët, dhe gjysëm milioni pensionistë. - tha ai. Ndërsa sociologia dhe deputetja e opozitës, Eglantina Gjermeni, thotë se rritja ekonomike dhe ulja e varfësisë që deklaron qeveria nuk janë reale, sepse nuk ka një shtim të punësimit. Sipas saj, studimet e OKB sugjerojnë që 1 në 2 familje shqiptare është e varfër. Studime të ngjshme vijnë edhe nga Banka Botërore. - tha ajo. Zonja Gjermeni thotë se qeveria nuk ka politika agresive kundër varfërisë, por vetëm jep pagesa të vogla për ndihma të pjesshme, që nuk zgjidhin përfudnimisht këtë problem. - tha ajo. Ekspertët pohojnë që para se të luftohet, varfëria njëherë duhet që të pranohet dhe të njihet në detaje, dhe pastaj të nisë lufta ndaj informalitetit, korrupsionit që të rritet punësimi dhe mirëqenia.